ประกาศธนาคารแห่งประเทศไทยประกาศธนาคารแห่งประเทศไทยเรื่องการประกาศรายการและเปิดเผยข้อมูลเกี่ยวกับบริษัทเงินทุนและบริษัทเครดิตฟองซิเอร์ ๑.เหตุผลในการออกประกาศเนื่องด้วยมาตรฐานการบัญชีระหว่างประเทศ (InternationalAccounting Standard -IAS) ฉบับที่ ๓๙ เรื่อง การรับรู้และการวัดมูลค่าตราสารทางการเงินได้เริ่มมีผลบังคับใช้ในประเทศต่างๆแล้วเมื่อปี ๒๕๔๘ สำหรับประเทศไทยคาดว่า สภาวิชาชีพบัญชีจะกำหนดให้มีผลบังคับใช้ประมาณปี๒๕๕๑ มาตรฐานการบัญชีฉบับดังกล่าวจะมีส่วนที่เกี่ยวข้องกับการด้อยค่าของสินทรัพย์ทางการเงินโดยเฉพาะเงินให้กู้ยืมและลูกหนี้ซึ่งเป็นสินทรัพย์หลักของบริษัทกล่าวคือ บริษัทต้องกันเงินสำรองเพื่อรองรับความเสียหายเมื่อมีข้อบ่งชี้ว่าลูกหนี้จะไม่สามารถชำระหนี้ได้เช่น ลูกหนี้ที่มีการค้างชำระต้นเงินหรือดอกเบี้ยเกินกว่า ๓ เดือน โดยบริษัทต้องกันเงินสำรองสำหรับผลต่างของยอดหนี้คงค้างกับมูลค่าปัจจุบันของกระแสเงินสดที่บริษัทคาดว่าจะได้รับจากลูกหนี้หรือผลต่างของยอดหนี้คงค้างกับมูลค่าปัจจุบันของกระแสเงินสดที่บริษัทคาดว่าจะได้รับจากการจำหน่ายหลักประกันซึ่งเงินสำรองที่ต้องกันดังกล่าวนั้น IAS ๓๙ อนุญาตให้บริษัทเลือกที่จะกันเป็นเงินสำรองสะสมไว้หรือตัดลูกหนี้ส่วนนั้นออกจากบัญชีเป็นหนี้สูญ วิธีใดก็ได้ตามที่เห็นว่าเหมาะสมเพื่อให้บริษัทมีการเตรียมความพร้อมในการปฏิบัติตามIAS ๓๙ ซึ่งคาดว่าจะมีผลใช้บังคับในประเทศไทยประมาณปี ๒๕๕๑ และเพื่อไม่ให้มีผลกระทบต่อฐานะการเงินของบริษัทมากนักธนาคารแห่งประเทศไทยจึงได้ปรับปรุงประกาศธนาคารแห่งประเทศไทยเรื่อง สินทรัพย์ที่ไม่มีราคาหรือเรียกคืนไม่ได้และสินทรัพย์ที่สงสัยว่าจะไม่มีราคาหรือเรียกคืนไม่ได้ของบริษัทเงินทุนและบริษัทเครดิตฟองซิเอร์โดยกำหนดให้บริษัททยอยกันเงินสำรองตามมาตรฐานการบัญชีฉบับดังกล่าวภายในวันที่ ๓๑ ธันวาคม๒๕๕๐ และเมื่อบริษัทได้กันเงินสำรองตามประกาศฉบับดังกล่าวแล้วให้บริษัทแสดงเงินให้กู้ยืมและลูกหนี้ด้อยคุณภาพ(Non-Performing Loans ) ด้วยยอดคงค้างหักด้วยค่าเผื่อหนี้สงสัยจะสูญของเงินให้กู้ยืมและลูกหนี้ด้อยคุณภาพทั้งหมดที่ธนาคารแห่งประเทศไทยกำหนดเพื่อให้สามารถสะท้อนความเสี่ยงที่แท้จริงของเงินให้กู้ยืมและลูกหนี้ด้อยคุณภาพทั้งหมดของบริษัทได้๒.อำนาจตามกฎหมายธนาคารแห่งประเทศไทยอาศัยอำ นาจตามความในมาตรา ๒๓วรรคสอง แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์พ.ศ. ๒๕๒๒ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ พ.ศ. ๒๕๒๖ และมาตรา ๕๖ แห่งพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ (ฉบับที่ ๒) พ.ศ. ๒๕๒๘ ออกข้อกำหนดเกี่ยวกับการจัดทำและประกาศรายการย่อแสดงสินทรัพย์และหนี้สินรวมทั้งการประกาศรายการและเปิดเผยข้อมูลเกี่ยวกับบริษัทเงินทุน และบริษัทเครดิตฟองซิเอร์ตามที่กำหนดในประกาศฉบับนี้๓.ขอบเขตการบังคับใช้ประกาศฉบับนี้ให้ใช้บังคับกับบริษัทเงินทุน และบริษัทเครดิตฟองซิเอร์ทุกบริษัทตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์๔.เนื้อหา๔.๑ ให้ยกเลิกประกาศธนาคารแห่งประเทศไทย เรื่อง การประกาศรายการและเปิดเผยข้อมูลเกี่ยวกับบริษัทเงินทุนบริษัทเงินทุนหลักทรัพย์ และบริษัทเครดิตฟองซิเอร์ ลงวันที่ ๑ ธันวาคม ๒๕๔๖๔.๒ ให้บริษัทปิดประกาศรายการที่ครบถ้วนและตรงต่อความเป็นจริงดังต่อไปนี้ไว้ในที่เปิดเผยในสำนักงานทุกแห่งของบริษัทที่ใช้ติดต่อกับประชาชน(๑) ใบอนุญาตหรือสำ เนาใบอนุญาตให้ประกอบธุรกิจเงินทุนหรือธุรกิจเครดิตฟองซิเอร์แล้วแต่กรณี(๒) หนังสือรับรองของสำนักงานทะเบียนหุ้นส่วนบริษัทกระทรวงพาณิชย์ที่แสดงรายชื่อกรรมการผู้มีอำนาจลงนามผูกพันบริษัท ทุนจดทะเบียน และที่ตั้งสำนักงานใหญ่ของบริษัทรวมทั้งสาขา(ถ้ามี) ที่เป็นปัจจุบัน(๓) รายชื่อผู้ถือหุ้นรายใหญ่สิบลำดับแรกเรียงตามลำดับทั้งนี้ ตามหลักฐานที่ปรากฏในทะเบียนผู้ถือหุ้นของบริษัท พร้อมทั้งแสดงอัตราร้อยละของจำนวนหุ้นที่จำหน่ายได้แล้วทั้งหมดที่ผู้ถือหุ้นแต่ละรายถืออยู่ณ วันที่บริษัทอ้างถึง(๔) ชื่อผู้สอบบัญชีซึ่งได้รับแต่งตั้งจากที่ประชุมผู้ถือหุ้นสามัญประจำปีและได้รับความเห็นชอบจากธนาคารแห่งประเทศไทยแล้ว พร้อมทั้งชื่อและสถานที่ตั้งสำนักงานของผู้สอบบัญชี(๕) ตัวอย่างตั๋วสัญญาใช้เงินของบริษัท และวันที่เริ่มใช้พร้อมทั้งระบุชื่อโรงพิมพ์ที่พิมพ์ตั๋วสัญญาใช้เงินดังกล่าว(๖) ตัวอย่างตราของบริษัทที่ใช้อยู่ในปัจจุบัน ซึ่งจดทะเบียนไว้กับสำนักงานทะเบียนหุ้นส่วนบริษัทกระทรวงพาณิชย์(๗) รายการย่อแสดงสินทรัพย์และหนี้สิน ณ วันสิ้นเดือนของทุกเดือนตามแบบรายงาน บ.ง. 1.2 หรือ บ.ค. 1.2 ที่แนบท้ายประกาศนี้แล้วแต่กรณี โดยให้บริษัทปิดประกาศและจัดส่งให้ธนาคารแห่งประเทศไทยภายในวันที่ยี่สิบเอ็ดของเดือนถัดไปนอกจากนี้ ให้บริษัทประกาศรายการย่อแสดงสินทรัพย์และหนี้สินณ วันสิ้นเดือนของเดือนสุดท้ายของไตรมาส คือ เดือนมีนาคม มิถุนายน กันยายน และธันวาคมในหนังสือพิมพ์รายวันอย่างน้อย ๑ ฉบับ ภายในวันที่ยี่สิบเอ็ดของเดือนถัดไป๔.๓ ให้บริษัทจัดให้มีเอกสารที่แสดงข้อมูลที่ครบถ้วนและตรงต่อความเป็นจริงดังต่อไปนี้ไว้ในที่เปิดเผยตลอดเวลาทำการภายในสำนักงานทุกแห่งของบริษัท เพื่อให้ประชาชนสามารถตรวจดูได้โดยสะดวก ทั้งนี้ อาจจัดเตรียมไว้เป็นแฟ้มก็ได้(๑) งบการเงินและรายงานของผู้สอบบัญชี พร้อมหมายเหตุประกอบงบการเงินของงวดการบัญชีหลังสุด(๒) รายชื่อกรรมการและพนักงานผู้มีอำนาจลงนามแทนบริษัททุกคนพร้อมทั้งตัวอย่างลายมือชื่อที่ใช้อยู่เป็นปกติของบุคคลดังกล่าวทุกภาษา ตลอดจนขอบเขตและอำนาจในการลงนามแทนบริษัท๔.๔ ในกรณีที่มีการเปลี่ยนแปลงเกี่ยวกับรายการหรือข้อมูลตลอดจนรายละเอียดที่ประกาศหรือเปิดเผยไว้ตามข้อ ๔.๒ หรือข้อ ๔.๓ ดังกล่าวข้างต้น ให้บริษัทแก้ไขประกาศหรือข้อมูลนั้นให้ถูกต้องครบถ้วนโดยพลันเว้นแต่รายละเอียดเกี่ยวกับผู้ถือหุ้นรายใหญ่ ตามข้อ ๔.๒ (๓) จะปรับปรุงเฉพาะเมื่อมีการเปลี่ยนแปลงที่สำคัญก็ได้๕.[๑]วันเริ่มต้นใช้บังคับประกาศนี้ให้ใช้บังคับตั้งแต่รายงาน ณ วันสิ้นเดือนธันวาคม๒๕๔๙ เป็นต้นไปประกาศณ วันที่ ๗ ธันวาคม พ.ศ. ๒๕๔๙ธาริษาวัฒนเกสผู้ว่าการธนาคารแห่งประเทศไทย[เอกสารแนบท้าย]๑. แบบ บ.ง. 1.2๒.คำอธิบายการจัดทำรายการย่อแสดงสินทรัพย์และหนี้สิน (บ.ง. 1.2)(ดูข้อมูลจากภาพกฎหมาย)วัชศักดิ์/ผู้จัดทำ๒๖ธันวาคม ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๑๓๑ ง/หน้า ๔๙/๒๐ ธันวาคม ๒๕๔๙